Føroyskur stílur

**Hesar røkjuskapsreglur skulu fylgjast:**

* Millum reglurnar: 1,5
* Breddar: vinstri og høgri breddi skulu vera beinir
* Skriftstødd: 12
* Skrift: Times New Roman
* Yvirskrift
* Eyðkennisstrongur
* Skrivað hevur
* Dagfesting
* Skúli
* Lærari
* Stílurin skal sendast við telduposti

C:\Users\lovisa niclasen\AppData\Local\Microsoft\Windows\Temporary Internet Files\Low\Content.IE5\PR3VAX3C\MC900440428[1].WMF

Góðan skrivihug ☺

**A vera tannáringur**



**Tú búnast – og nógv broytist**

Kynsbúningaraldurin er tíðin, tá ið tú búnast kensluliga.

Tú verður vaksnari og sjálvstøðugari.

Tú skalt finna út av, hvussu tú ert, tá tú ikki longur ert barn.

Ofta eru nógvir tankar og nógvar kenslur innaní, sum eru torfør at fáa skil á ella seta orð á.

**Tú broytist**

Av tí at tú broytist, broytist tín leiklutur í familjuni og millum vinfólk eisini.

Tað er ofta ein avbjóðandi tíð – bæði tú, foreldur tíni, systkini og vinfólkini hjá tær skulu venja seg við broytingarnar.

Man kann næstan siga, at tit skulu læra hvønn annan at kenna av nýggjum.

Broytingin er spennandi – men tað kann eisini gera teg rættiliga ótryggan. Tað er ikki bara stuttligt at sleppa barndóminum, fara víðari og við hvørt næstan ikki kenna seg sjálvan aftur.

**Foreldur, ið ikki skilja**

Nógvir tannáringar uppliva, at foreldrini ikki skilja seg, ella ikki hava nóg nógv álit á sær. Tað er ofta so, tí foreldur tíni skulu umstilla seg frá, at tú ert barn, til at tú ert við at verða vaksin.

Tú ert nóg vaksin at taka avgerðir um nógv ting og royna teg sjálvan – men tú ert tó ikki nóg búgvin at hava alla ta ábyrgd og tað frælsið, sum vaksin hava.

Ofta eru foreldur og tannáringar ósamd um, hvat tannáringurin skal sleppa og hvørjar uppgávur hann skal røkja við hús.

**Roynið at semjast – og ver álítandi!**

Um tú og foreldrini eru ósamd um, hvørji mørk tú skalt hava, kanst tú royna at tosa við tey.

Greið stillisliga frá, hvat er umráðandi fyri teg og lurta eftir, hvat foreldrini halda vera umráðandi.

Gerið greiðar avtalur um, hvat tú kanst sleppa, og hvat tey vænta av tær.

Til dømis um tú ætlar tær lummapening, er tað rímiligt, at tú hjálpir til við hús – so sum vaskar upp ella vaskar klæði.

Um tú ætlar at verða úti til midnátt, og foreldrini halda, at tú skalt vera við hús kl.21 – royn so at tosa, greiða frá og samráðast við foreldrini – kanska tit í felag kunnu finna eina loysn, ið allir partar kunnu vera nøgdir við.

Minst til, at brýtur tú avtalurnar, so vísir tú teimum vaksnu, at tú ikki ert nóg búgvin til, at tey kunnu hava álit á tær.

Tað tekur langa tíð at koma yvir eitt álitisbrot.

Hav í huga, at foreldrini vilja tær tað besta – eisini um tey siga nei til okkurt, tú vilt sleppa.

**Tannárini hava nógvar avbjóðingar**

Tú skalt spakuliga royna teg sum vaksin.

Tað kann vera rættiliga torført at semjast við foreldrini um, hvussu skjótt ella hvussu spakuliga tað skal verða.

Fyri nøkur eru tannárini ein drúgvur bardagi, har tað snýr seg um at finna fram til, nær tú ert búgvin at fáa somu rættindi – og eisini somu ábyrgd – sum tey vaksnu.

Tú fært stórar upplivingar, nógvar royndir og broytingar.

Vónandi er tað mesta gott og spennandi, men kanska upplivir tú eisini at føla teg klossuta/n, gera okkurt kiksað ella siga okkurt klikkað.

Tað er júst soleiðis, tannárini einaferð eru og eiga at vera.

*(kelda: eg.fo)*

**Uppgávuorðing:**

Hvussu er at vera tannáringur í dag, og hvussu var at vera tannáringur fyri 30 árum síðan?

Ert tú samd/ur ella ósamd/ur við greinini? Grundgev við egnum royndum fyri, hví so er.

Heldur tú, at tannáringar um 20 ár fara at líkjast dagsing tannáringum?

**Stílurin skal eita:** Mítt lív sum tannáringur